ᱥᱩᱫᱷᱚᱱᱚᱛᱤ ᱦᱚᱱᱚᱛ

ᱥᱩᱫᱷᱚᱱᱚᱛᱤ ᱵᱟᱝᱢᱟ ᱥᱩᱫᱷᱱᱚᱛᱤ () ᱫᱚ ᱟᱡᱟᱫᱽ ᱠᱟᱥᱢᱤᱨ (ᱯᱟᱠᱤᱥᱛᱟᱱ) ᱨᱮᱱᱟᱜ ᱤᱨᱟᱹᱞ ᱟᱱᱟᱜ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱧᱩᱛᱩᱢ ᱨᱮᱱᱟᱜ ᱢᱮᱱᱮᱛ ᱫᱚ "ᱥᱩᱫᱷᱚᱱ ᱡᱟᱹᱛ ᱠᱚᱣᱟᱜ ᱨᱤᱫᱟᱹᱭᱛᱷᱟᱱ" ᱢᱮᱱᱛᱮ ᱵᱩᱡᱷᱟᱹᱣᱼᱟ, ᱡᱟᱦᱟᱸ ᱫᱚ ᱥᱩᱫᱷᱚᱱ (ᱥᱩᱫᱷᱟᱱ ᱟᱹᱫᱤᱵᱟᱹᱥᱤ ᱡᱟᱹᱛ)  ᱟᱨ ᱱᱚᱛᱤ (ᱨᱤᱫᱟᱹᱭᱛᱷᱟᱱ -Heartland) ᱟᱹᱲᱟᱹ ᱢᱮᱥᱟ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱥᱩᱫᱷᱚᱱᱚᱛᱤ ᱫᱚ ᱞᱟᱴᱤᱪᱩᱰ (Latitude) 33° 42′ 54″ N, ᱞᱚᱝᱜᱤᱪᱩᱰ (Longitude) 73° 41′ 9″ E ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱢᱩᱠᱷᱭᱟᱹ ᱱᱟᱜᱽᱨᱟᱦᱟ ᱤᱥᱞᱟᱢᱟᱵᱟᱫᱽ ᱠᱷᱚᱱ ᱙᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱨᱟᱣᱟᱞᱯᱤᱱᱰᱤ ᱟᱨ ᱤᱥᱞᱟᱢᱟᱵᱟᱫᱽ ᱥᱟᱶ ᱟᱡᱟᱫᱽ ᱯᱟᱴᱴᱟᱱ ᱰᱟᱦᱟᱨ (Azad Pattan road) ᱛᱮ ᱡᱩᱲᱟᱹᱣ ᱟᱠᱟᱱᱟ ᱾ 

ᱥᱩᱫᱷᱚᱱᱚᱛᱤ ᱦᱚᱱᱚᱛ ᱫᱚ ᱯᱩᱱᱭᱟᱹ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱯᱟᱞᱞᱟᱱᱫᱽᱨᱤ (Pallandri), ᱵᱟᱞᱚᱪ (Balouch), ᱢᱚᱝ (Mong) ᱟᱨ ᱛᱟᱨᱟᱨ ᱠᱷᱮᱞ (Tararkhel) ᱾ ᱯᱟᱞᱞᱟᱱᱫᱽᱨᱤ ᱱᱟᱜᱽᱨᱟᱦᱟ ᱫᱚ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱫᱚ ᱥᱟᱹᱢᱩᱫᱽ ᱞᱮᱵᱷᱮᱞ ᱠᱷᱚᱱ ᱑᱓᱗᱒ ᱢᱤᱴᱚᱨ ᱩᱥᱩᱞ ᱨᱮᱢᱮᱱᱟᱜᱼᱟ  ᱟᱨ ᱨᱟᱣᱟᱞᱯᱤᱱᱰᱤ ᱠᱷᱚᱱ ᱙᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱨᱟᱣᱟᱞᱟᱠᱚᱴ ᱠᱷᱚᱱ ᱖᱔ ᱠᱤᱞᱚᱢᱤᱴᱚᱨ ᱢᱮᱴᱟᱞ ᱰᱟᱦᱟᱨ (metaled road) ᱛᱮ ᱛᱚᱯᱚᱞ ᱟᱠᱟᱱᱟ ᱾ 

ᱪᱟᱪᱞᱟᱣ ᱠᱷᱚᱸᱰ
ᱥᱩᱫᱷᱚᱱᱚᱛᱤ ᱦᱚᱱᱚᱛ ᱫᱚ ᱯᱩᱱᱭᱟᱹ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱯᱟᱞᱞᱟᱱᱫᱽᱨᱤ ᱛᱚᱦᱥᱤᱞ(Pallandri), ᱵᱟᱞᱚᱪ ᱛᱚᱦᱥᱤᱞ (Balouch), ᱢᱚᱝ ᱛᱚᱦᱥᱤᱞ (Mong) ᱟᱨ ᱛᱟᱨᱟᱨ ᱠᱷᱮᱞ ᱛᱚᱦᱥᱤᱞ(Tararkhel) ᱾

ᱦᱚᱲ ᱮᱞ
᱒᱐᱑᱗ ᱥᱟᱹᱦᱤᱛ ᱯᱟᱠᱤᱥᱛᱟᱱ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱒᱙᱗,᱕᱘᱔ ᱦᱚᱲ ᱢᱮᱱᱟᱜ ᱠᱚᱣᱟ ᱾.  


ᱥᱮᱪᱮᱫ
᱒᱐᱑᱗ ᱨᱮᱱᱟᱜ ᱟᱞᱤᱯᱷ ᱮᱭᱞᱟᱱ ᱯᱟᱠᱤᱥᱛᱟᱱ ᱦᱚᱱᱚᱛ ᱥᱮᱪᱮᱫ ᱨᱮᱝᱠᱤᱝ (Alif Ailaan Pakistan District Education Rankings) ᱞᱮᱠᱟᱛᱮ ᱑᱕᱕ ᱦᱚᱱᱚᱛ ᱢᱟᱹᱫᱽ ᱠᱷᱚᱱ ᱓᱔ ᱟᱱᱟᱜ ᱨᱮᱸᱠ ᱨᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱥᱮᱪᱮᱫ ᱛᱷᱚᱠ ᱨᱮ ᱥᱠᱚᱨ (score) ᱫᱚ ᱖᱘ᱹ᱘᱕ ᱛᱟᱦᱮᱸ ᱠᱟᱱᱟ ᱾ ᱥᱩᱵᱤᱫᱷᱟ ᱟᱨ ᱤᱱᱯᱷᱨᱟᱥᱴᱨᱚᱠᱪᱚᱨ (infrastructure) ᱛᱷᱚᱠ ᱨᱮ ᱢᱩᱪᱟᱹᱫ ᱩᱛᱟᱹᱨ ᱨᱮᱸᱠ ᱨᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱥᱠᱚᱨ (score) ᱫᱚ ᱖ᱹ᱗᱖ ᱛᱟᱦᱮᱸ ᱠᱟᱱᱟ ᱾

ᱧᱩᱛᱩᱢᱟᱱᱟᱜ ᱥᱮᱪᱮᱫ ᱟᱥᱲᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ ᱢᱚᱦᱤ-ᱩᱫᱽ-ᱫᱤᱱ ᱤᱥᱞᱟᱢᱤᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ (Mohi-ud-Din Islamic University), ᱱᱮᱨᱤᱭᱟᱱ ᱥᱟᱨᱤᱯᱷ (Nerian Sharif) ᱫᱚ ᱪᱟᱮᱨᱴᱟᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ (chartered university) ᱠᱟᱱᱟ, ᱡᱟᱦᱟᱸ ᱫᱚ ᱤᱥᱞᱟᱢᱟᱵᱟᱫᱽ ᱠᱷᱚᱱ ᱑᱒᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱠᱟᱰᱮᱴ ᱠᱚᱞᱮᱡᱽ ᱯᱟᱞᱟᱱᱫᱽᱨᱤ (Cadet College Palandri) ᱫᱚ ᱤᱥᱞᱟᱢᱟᱵᱟᱫᱽ ᱠᱷᱚᱱ ᱑᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ 

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ
ᱟᱡᱟᱫᱽ ᱡᱟᱹᱢᱩ ᱟᱨ ᱠᱟᱹᱥᱢᱤᱨ ᱥᱚᱨᱠᱟᱨ ᱣᱮᱵᱽᱥᱟᱭᱤᱴ

ᱛᱷᱚᱠ:ᱟᱡᱟᱫᱽ ᱠᱟᱥᱢᱤᱨ ᱨᱮᱱᱟᱜ ᱦᱚᱱᱚᱛ